Muokkaa kutsusta keltaisella korostetut kohdat ja laita haaste eteenpäin. 
<Sähköpostiotsikko> Haastamme teidät mukaan järjestämään Kansallisiin dialogeihin keskustelun Kestävästä kotimaasta 22.10. ja 24.11.
Hei xxx
Me xxx:ssä osallistumme Kansallisten dialogeihin 22.10. ja 24.11. järjestämällä dialogin. Haastamme teidät mukaan! Lue alta lisää ja ilmoittaudu mukaan. 

Tervetuloa Kansallisiin dialogeihin järjestämään keskustelu Kestävästä kotimaasta 22.10. ja 24.11.

Kutsumme sinut ja organisaatiosi mukaan järjestämään dialogin aiheesta Kestävä kotimaa.

Yhteiskuntamme on murrosten äärellä. Erityisesti muutokset väestössä, taloudessa, kansallisessa turvallisuudessa ja luonnonympäristössämme vaativat meitä ajattelemaan ja toimimaan uusilla tavoilla. Monia Suomessa asuvia mietityttää, mihin suuntaan maamme on menossa lukuisten murrosten keskellä. Miten huolehdimme samaan aikaan ikäihmisten hoivasta ja nuorten työmahdollisuuksista? Onko meillä vielä jatkossa hyvin toimivat julkiset palvelut? Kuinka voimme säilyttää turvallisuuden ja rauhan maailmassa vallitsevien konfliktien keskellä? Onnistummeko sopeutumaan ilmastonmuutokseen ja pysäyttämään luontokadon?  

Tarvitsemme uudenlaista kestävämpää yhteiskuntaa. Sen tulisi olla kestävä tasapuolisesti kaikille ihmisille ja meitä ympäröivälle luonnolle. Sen tulisi myös olla kriisinkestävä, mutta samalla inhimillinen ja toiveikas. Tällainen kestävä Suomi voidaan rakentaa vain yhdessä.   

On tärkeää, että saamme erilaisten ryhmien näkökulmat esiin. Haluamme erityisesti teidät mukaan! 

Miten mukaan?
Osallistuminen on helppoa, eikä vaadi keskustelun järjestäjältä isoa panosta. Tärkeintä on halu lähteä mukaan!
1. Yhdistä Kansallisten dialogien pääteema teille tärkeään kohderyhmään tai aihepiirin, kuten esimerkiksi: ” Kestävä kotimaa Vantaalla / Lapissa / kylässämme / koulussamme”. 
2. Ennakkoilmoittaudu keskustelunjärjestäjäksi syyskuussa tällä lomakkeella.
3. [bookmark: _Hlk220421160]Tutustu keskustelunjärjestäjän materiaaleihin tapahtumasivulta. 
Keskusteluista tehdään yhteenveto, joka julkaistaan kaikkien avoimesti hyödynnettäväksi. Se myös toimitetaan käyttäväksi julkiseen hallintoon ja päätöksenteossa.

Tavoitteena on suuri määrä eri toimijoiden, eri puolilla Suomea järjestämiä dialogeja, joissa Suomessa asuvat pääsevät käymään monimuotoista keskustelua, kuulevat toistensa näkemyksiä, madaltavat raja-aitoja eri käsitysten välillä, oivaltavat uutta, jakavat havaintoja ja rakentavat yhdessä keskinäistä luottamusta.
 
Keskustelun voi järjestää 2 tai 3 tunnin mittaisena, joko kasvotusten tai etänä.

Annamme keskustelunjärjestäjille kattavan materiaalipaketin ja perehdytyksen.

Määrittele siis teille merkittävä aihe ja ennakkoilmoittaudu keskustelunjärjestäjäksi viimeistään syyskuussa tällä lomakkeella .

Tapahtumasivulta saat hyvän käsityksen mitä keskustelun järjestäminen kokonaisuudessaan tarkoittaa.

Tervetuloa mukaan! Teitä tarvitaan!

